<kommunevåpen, midtstilt>

|  |  |
| --- | --- |
| <deltakers navndeltakers adresse> | Unntatt offentlighet, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle henvendelser)  |  |

**Vedtak: midlertidig stans av din opplæring i norsk og samfunnskunnskap**

Kommunen stanser din opplæring i norsk og samfunnskunnskap fra <sett inn dato> til og med <sett inn dato>. I denne perioden får du ikke delta i opplæringen.

**Personopplysninger**

Navn:

Personnummer (eventuelt DUF-nummer):

**Kommunens begrunnelse for vedtaket**

Kommunen viser til vedtak av <sett inn dato> hvor du ble innvilget opplæring i norsk og samfunnskunnskap.

Kommunen kan stanse opplæringen midlertidig eller permanent hvis det er godt begrunnet i forhold som gjelder deg, jf. integreringsloven § 36. Kommunen kan for eksempel stanse opplæringen hvis du har mye fravær eller hvis du har en oppførsel, i eller utenfor opplæringen, som kan skade din eller andre deltakeres mulighet for å gjennomføre opplæringen. Alvorlig eller langvarig sykdom kan også være en grunn til å stanse opplæringen dersom permisjon fra opplæringen på grunn av sykdom ikke er aktuelt.

Kommunen har vurdert ditt tilfelle, og bestemt at det er grunnlag for å stanse din opplæring i norsk og samfunnskunnskap midlertidig. Vedtaket er hjemlet i integreringsloven § 36.

<Sett inn nærmere begrunnelse hvor både vilkårene for midlertidig stans og vurderingene som er gjort kommer frem. Tilpass lengden på begrunnelsene etter hvor omfattende vurderingene som ligger til grunn er. Begrunnelsen bør omfatte hvorfor det er valgt midlertidig stans i stedet for permanent stans. Deltakeren skal ha fått et varsel om at kommunen vurderer midlertidig stans og mulighet til å uttale seg om saken. Det bør komme frem om deltakeren har valgt å uttale seg etter å ha fått varselet og hva deltakeren i så fall har sagt.>

Dette betyr at du ikke får delta i opplæringen i norsk og samfunnskunnskap fra <sett inn dato> til og med <sett inn dato>.

Selv om kommunen kun fatter vedtak om midlertidig stans i dag, kan kommunen senere fatte vedtak om permanent stans av din deltakelse i opplæringen i norsk og samfunnskunnskap hvis vi mener at det er grunnlag for dette.

Ved utløpet av perioden for midlertidig stans vil du kunne få et nytt tilbud om å fullføre timene som gjenstår av opplæringen i norsk og samfunnskunnskap. Fristene for å gjennomføre opplæringen vil ikke bli forlenget.

**Du kan klage på dette vedtaket**

Du kan klage på dette vedtaket dersom du mener det er feil eller du ikke er enig, se integreringsloven § 47. Fristen for å klage er tre uker fra du mottok vedtaket eller fra du ble gjort kjent med vedtaket, se forvaltningsloven § 29. I klagen bør du skrive hvorfor du er uenig, og du må skrive under med navnet ditt. Du sender klagen til kommunen.

Kommunen vil lese klagen og se på saken din på nytt. Kommunen kan endre vedtaket. Hvis kommunen mener at vedtaket ikke skal endres, vil kommunen sende klagen til statsforvalteren. Statsforvalteren vil da vurdere saken din og behandle klagen.

Kommunen har plikt til å gi deg veiledning om regelverket og hvordan du skal klage dersom du trenger det, se forvaltningsloven § 11. Som hovedregel har du rett til å se dokumentene i saken din, jf. forvaltningsloven § 18. Du må ta kontakt med kommunen dersom du ønsker å se dokumentene i saken din.

Du kan også be om at vedtaket ikke blir satt i verk før klagefristen er ute eller klagen er avgjort, se forvaltningsloven § 42.

|  |  |
| --- | --- |
| Vennlig hilsen |  |
| <leders navn><leders tittel> | <saksbehandlers navn><saksbehandlers tittel> |